--สอบถามคุณค่ะ ปกติดิฉันตรวจภายในประจำทุกปี ตั้งแต่มีลูก ปจด ก็เริ่มผิดปกติ ค่ะ อย่างเดือนธันวาคมปี59 ประจำเดือนมามาก และมา10 กว่าวันเลยไปหา ตรวจภายในและซาวในช่องคลอดบอกว่าปกติ จึงให้ยาปรับโฮโมนมาให้กินจากนั้นเลือดก็หยุดไป พอยาหมดก็เป็น ปจด อีก 3-5 วันก็หาย จนเดือน ม.ค-มี.ค61 ปจดก็มาปกติคือมาไม่เกิน 7 วัน--พอมาเดือนเมษายน ปจดมาตั้งแต่วันที่ 17 ถึงตอนนั้วันที่ 25 รวมเป็น 9 วัน ปจด ยังไม่หมดเลยค่ะ 1-3 วันแรกมาน้อยหลังจากนั้นมาเยอะมากค่ะ และที่ตกใจคือ มันมีเลือดออกมาเป็นก้อน มีลิ่มเลือดคล้ายๆตับหมูสด ออกมาเยอะมากค่ะ จะอันตรายไม ค่ะ หรือจะเป็นโรคอะไรไมค่ะ*ไม่ทานยาคุมเพราะตั้งใจจะปล่อยให้มีลูกแต่ปล่อยมา 2 ปีก็ยังไม่ติด*วันที่มาเยอะต้องใส่ผ้าอนามัยแบบกลางคืน วันละ 4-5 แผ่นค่ะ
สวัสดีค่ะจากที่กล่าวมาถือว่าเป็นภาวะประจำเดือนมามากและนานกว่าปกติค่ะ รวมถึงหากเป็นลิ่มเลือดจำนวนมากถือว่าผิดปกติค่ะสาเหตุที่ทำให้ปรจำเดือนมามาก เกิดได้จากหลายสาเหตุ เช่น1.ฮอร์โมนไม่สมดุลหากฮอร์โมนเอสโตรเจนและโปรเจสเตอโรนในร่างกายไม่สมดุล จะส่งผลให้สร้างเยื่อบุโพรงมดลูกมากเกินไป ซึ่งทำให้มีเลือดประจำเดือนมาก2.เนื้องอกมดลูกจะทำให้มีประจำเดือนมามากและนานผิดปกติและอาจจคลำได้ก้อน หรือทำให้มีอาการอื่นๆจาก้อนกดเบียด เช่น ท้องผูก ปัสสาวะผิดปกติ เป็นต้น3.มะเร็งมดลูก มะเร็งปากมดลูก หรือมะเร็งรังไข่เป็นสาเหตุที่พบน้อยที่ทำให้เลือดประจำเดือนมากกว่าปกติ4. ภาวะถุงน้ำรังไข่หลายใบภาวะนี้จะส่งผลกระทบต่อการทำงานของรังไข่ ทำให้รอบเดือนมาไม่ปกติและประจำเดือนมามากเมื่อกลับมามีรอบเดือนตามปกติ5. เยื่อบุโพรงมดลูกเจริญผิดที่ภาวะนี้เกิดจากต่อมของเยื่อบุมดลูกเข้าไปฝังตัวที่กล้ามเนื้อมดลูก ส่งผลให้ผู้ป่วยมีเลือดประจำเดือนมากรวมทั้งปวดท้องประจำเดือนดังนั้นขออนุญาตแนะนำให้กลับไปพบคุณเพื่อตรวจร่างกายโดยละเอียดหาสาเหตุของประจำเดือนที่มาผิดปกติอีกทีค่ะ การตรวจภายในร่วมกับการทำอัลตราซาวน์จะช่วยบอกรายละเอียดได้ดียิ่งขึ้นค่ะ การรักษาจะขึ้นกับสาเหตุที่พบค่ะ หากประจำเดือนออกปริมาณมาก มีโอกาสเสี่ยงต่อการเกิดภาวะขาดธาตุเหล็ก โลหิตจาง หากรุนแรงอาจเสียเลือดจนช็อคได้ค่ะขอให้อาการดีขึ้นโดยเร็วค่ะ